Diari Oficial de la Generalitat Valenciana


Sumari del DOGV 5068, del 10-08-2005 (2005/8609)

Actuacions de juí verbal de desnonament per falta de pagament número 1.174/2004. Cèdula de notificació.
-------------------------------------------------------------------------------------------------------

### Dades del document

Número de DOGV
:   5068

Data del DOGV
:   10-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8609


Organisme emissor
:   Jutjat de Primera Instància Número 11 de València

Tipus de document
:   Anunci

Actuacions de juí verbal de desnonament per falta de pagament número 1.174/2004. Cèdula de notificació. [2005/Q8609]
  
Procediment: assumpte civil 1.174/2004
  
Juí: juí verbal (desnonament per falta de pagament) 1.174/2004
  
Part demandant: María José Huerta Saiz
  
Part demandada: Carlos García Portell
  
Atés el desconeixement de l'actual domicili o residència de la part demandada, mitjançant la resolució de data de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la notificació de la sentència a través d'un edicte, que es publicarà al tauler d'anuncis del jutjat i en el Diari Oficial de la Generalitat Valenciana. L'encapçalament i la decisió de la sentència, literalment, diuen així:
  
«Fets
  
Primer. El procurador Julio Just Vilaplana, en la representació que ostenta, va deduir demanda contra Carlos García Portell, sobre reclamació de rendes i desnonament per falta de pagament de les rendes o quantitats que es deuen en el contracte subscrit en data 31 de juliol de 2004, relatiu a la finca situada a València, carrer del Riu Bidasoa, número 49, 16a, més la plaça de garatge al soterrani primer, plaça 54. L'acció es va fonamentar en l'impagament de les rendes reportades a raó de 540,91 euros al mes, des de setembre de 2004 i següents fins a novembre de 2004, cosa que feia un total de 1.622,73 euros, més 74,80 euros del subministrament de gas i 59,48 euros de llum, que fan la suma total de 1.756,91 euros.
  
Decisió
  
Estime la demanda formulada per María José Huerta Saiz, representada pel procurador Julio Just Vilaplana, contra Carlos García Portell, rebel, i declare resolt el contracte d'arrendament que unix les parts, per falta de pagament de les rendes i quantitats que es deuen, i condemne el demandat perquè una vegada siga ferma esta sentència deixe lliure, vàcua i a disposició de l'actora la finca urbana arrendada situada a València, carrer del Riu Bidasoa, número 49, 16a, més la plaça de garatge situada al soterrani primer, plaça 54, amb l'advertència de llançament si no ho fa, i a pagar a l'actor en concepte de rendes i quantitats assimilades la suma de 5.543,28 euros i les altres que vencen fins al desallotjament, més els interessos legals; amb expressa condemna en costes a la part demandada.
  
Contra esta sentència, s'hi pot interposar un recurs d'apel·lació, que cal preparar en el termini de cinc dies des de la notificació de la present, sent-ne un requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en esta instància, que pronuncie, mane i firme».